Ja ometi on Ameerika õigussüsteemis korporatsioonidel  needsamad seaduslikud õigused nagu üksikisikutel. Nad annavad poliitilistele kandidaatidele sadu miljoneid dollareid, rahastavad umbes 35 000 lobbistist koosnevat armeed Washingtonis ja lisaks veel tuhandeid osariikide pealinnades, et kirjutada korporatsioonisõbralikke seadusi, tühjendada maksumaksjate fonde ja vähendada valitsusepoolset järelvalvet. Nad küllastavad raadiolained, interneti uudistekanalid ja ajakirjad reklaamidega, mis propageerivad nende brände kui korporatsiooni sõbralikku nägu. Neil on  kõrgelt makstud juristide meeskonnad, miljonid töötajad, osavad suhtekorraldusfirmad ja tuhanded valitud kohtadel töötavad ametnikud, et tõrjuda tagasi avalikkuse huvi nende asjade vastu või et peatada räpaseid kohtuasju. Neil on peaaegu et monopoolne positsioon kõikides elektroonilistes ja trükitud informatsiooniallikates. Väike hulk meediagigante - AOL-Time Warner, General Electric, Viacom, Disney ja Rupert Murdoch'i NewsGroup - kontrollivad peaaegu kõike, mida me loeme, näeme ja kuuleme.